## **Образец № 1**

**Съгласно чл. 78, ал. 9 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ПЛОВДИВ

**РЕШЕНИЕ**

На основание чл. 78, ал. 9 във връзка с чл. 35, ал. 3 от Закона за управление на отпадъците (ЗУО) и във връзка със заявление № УО-1995 от 09.12.2014 г.

## **РЕГИСТРИРАМ И ИЗДАВАМ**

## **РЕГИСТРАЦИОНЕН ДОКУМЕНТ**

**№ 09-РД-427-00 от 15.12.2014 г.**

**на „ДЕНИС – 89 - С”ЕООД**

**І. Да извършва дейности по третиране на отпадъци на следните площадки:**

1. Площадка № 1:
   1. С местонахождение: с. Ново село, ЕКАТТЕ 52221, област Пловдив, община Стамболийски, Стопански двор, поземлен имот № 111133, местност „ Ормана”, 12 443 кв.м. по плана на с. Ново село, общ. Стамболийски.
   2. Вид (код и наименование), количество, произход на отпадъците и дейности по третиране:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | | **Вид на отпадъка** | | | | **Дейности по**  **кодове** | | **Количество**  **(тон/год.)** | **Произход** |
|  | | **Код** | | **Наименование** | |
|  | | **1** | | **2** | | **3** | **4** | **5** |
| **1** | | 03 01 05 | | Трици, талаш, изрезки, парчета, дървен материал, талашитени плоскости и фурнири, различни от упоменатите в 03 01 04 | | **R13-**  Съхраняване на отпадъци до извършването на някоя от дейностите с кодове  /R 1 – R 12/, с изключение на временното съхраняване на отпадъците на  площадката на образуване до събирането им;  **R12-**  Размяна на отпадъци за подлагане на някоя от дейностите с кодове  /R1 – R 11/;  **R3 -** Рециклиране или възстановяване на органични вещества, които не са използвани като разтворители, включително чрез компостиране и други процеси на биологично превръщане | 160 | Събрани от физически  / ЕТ/ и юридически лица и генерирани от производствената дейност на площадката. |

**II. Mетоди и технологии за третиране на отпадъците по видове дейности, вид и капацитет на съоръженията**

На площадката се извършва дървопреработка - производство на мебели и пелети. Площадката е оградена, с осигурена 24 - часова охрана. Общата площ на площадката е 12 443 кв. м.

Изграден е контролно-пропусквателен пункт, чрез който се осигурява входящ контрол. На площадката са разположени:

- Цех за производство на мебели;

- Цех за производство на пелети;

- Помощна ремонтно - механична работилница;

- Склад за дървесни материали;

- Склад за готова продукция;

- Склад за съхраняване на генерираните от дейността на площадката производствени и опасни отпадъци;

- Административно - битови помещения и вътрешен двор с бетонно покритие.

Транспортното обслужване се извършва чрез автомобилна връзка с пътния участък от уличната мрежа, който е в непосредствена близост до обекта.

* ***Производствени методи и технологии***

Основна суровина за производството на пелети е отпадък ( дървесни трици, талаш, изрезки, парчета, дървен материал*)*, получени от дейностите по дървообработване в цеха, собственост на фирмата, както и събрани от други физически и юридически лица.

За обезпечаване на производството на пелети е изградена технологична линия от машини и съоръжения, с капацитет 160  тона готова продукция за година, която включва следната последователност от технологични процеси, машини и съоръжения:

1. **Подготовка на материала и смилане**

На територията на площадката са разположени:

* Дробилка за грубо смилане на входящата сировина до чипс, с размери до 5 мм.;
* Чукова мелница за раздробяване на талашитените отпадъци до по- ситна фракция, до 1-1,5 мм.

1. **Изсушаване**

Раздробеният суров материал, се изсушава в сушилна инсталация, на температурата от 160 градуса.

1. **Пресоване**

Изсушеният материал продължава към пелетизираща машина, където става оформянето на крайният продукт – пресовани пелети с размери Ф 6 х 20 мм.

**4. Пакетиране и експедиция**

Пелетите се пакетират в пластмасови чували по 15 кг. и се отвеждат в зоната за готова продукция. Готовата продукция се складира, след което се експедира по направления.

**III. Условия, при които да се извършват дейностите по третиране на отпадъци**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл.35 от ЗУО за отпадъци със съответния код съгласно наредбата по чл.3 от ЗУО, както следва:

* разрешение или комплексно разрешително за дейности с отпадъци по чл.35, ал.1 от ЗУО;
* регистрационен документ за дейности с отпадъци по чл.35, ал.2, т.3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл.35, ал.1, съответно по чл.35, ал.2, т.3-5 от ЗУО.

1. Площадката за отпадъци да отговаря на следните изисквания:

**2.1**. Площадката да е оградена, осигурена с контролно – пропускателен пункт, с изградена инфраструктура, с покритие от асфалт и/или бетон, с обособени места и участъци за събиране на отпадъците формирани на площадката, както и обособена площадка за съхранение на третираните отпадъци.

**2.2**. Площадката за третиране на отпадъци да отговаря на следните изисквания:

Дейностите, които ще се осъществяват на площадката за третиране на отпадъци трябва да осигуряват преработване на отпадъците, което не уврежда човешкото здраве и не използва вредни за околната среда методи на третиране.

**2.3**. Местоположението на съоръженията за третиране на отпадъци и обслужващите сгради да се определя при спазване на противопожарните строително-технически норми (ПСТН), санитарно-хигиенните изисквания и нормативно установените сервитути на елементите на техническата инфраструктура, при осигуряване на най-кратки комуникационни и технологични връзки.

**2.4** Когато площадките за дейности и/или операции за третиране на отпадъци се предвиждат на мястото на образуването им, да се включват в инфраструктурата на предприятието, съгласно Наредба №7/2004 год. за изискванията, на които трябва да отговарят площадките за разполагане на съоръжения за третиране на отпадъци (ДВ, бр.81/2004 г.) и Наредбата за изискванията за третиране и транспортиране на производствени и опасни отпадъци (ДВ, бр.29/1999 г.):

- забранява се смесването на опасни отпадъци с неопасни отпадъци;

- забранява се смесването на оползотворими и неоползотворими отпадъци;

**2.5.** Генерираните от производствената дейност на площадката отпадъци да се събират и съхраняват разделно, съгласно техния произход, вид, състав и свойства, в съдве с обозначителни табели за кода и наименованието на съответния отпадък, съгласно Наредба №2 от 23.07.2014 год. за класификация на отпадъците /обн. ДВ бр.66 от 08.08.2014 год../.

Отпадъците да се съхраняват по начин, който не възпрепятства последващото им рециклиране или оползотворяване.

След натрупване на определени количества, отпадъците да се предават за последващо третиране, рециклиране, оползотворяване и / или обезвреждане на фирми, притежаващи съответните мощности и разрешение, съгласно Закон за управление на отпадъците /обн. ДВ. бр 53, от 13.07.2012г., посл.изм. и доп. бр. 61 от 25.07.2014г./.

Предаването за последващо третиране на отпадъците от дейността, да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:

• разрешение или комплексно разрешително за дейности с отпадъци по чл. 35, ал. 1 от ЗУО;

• регистрационен документ за дейности с отпадъци по чл. 35, ал. 2, т. 3-5 от ЗУО;

• регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.

**3.**Дейностите по третиране на отпадъци да отговарят на следните изисквания:

Описани в т.ІІ

**4.**Да се води отчетност и да се предоставя информация съгласно изискванията на наредбата по чл. 48, ал. 1 от ЗУО, Наредба №2/2013 год. – за реда и образците, по които се предоставя информация за дейностите по отпадъците, както и реда за водене на публичните регистри (ДВ, бр.10/2013 г.) Видът и количествата на генерираните и предадени за последващо третиране /оползотворяване или обезвреждане / отпадъци се документират в отчетната книга по Приложение №1 , изготвено съгласно образец от Наредба № 1 от 4 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри / ДВ бр.51 от 20.6.2014 г. /  . За отпадъците, с които се извършват дейности по третиране R13, R12 и R3 да се води отчетност, съгласно образец по Приложение №4 от Наредба № 1 от 4 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри / ДВ бр.51 от 20.6.2014 г. /  .

**5.** Забранява се нерегламентираното изхвърляне, изгаряне, както и всяка друга форма на нерегламентирано третиране на отпадъците от дейността, в т. ч. изхвърлянето им в контейнерите за събиране на битови отпадъци или отпадъци от опаковки.

**Решението може да се обжалва чрез директора на РИОСВ пред министъра на околната среда и водите или пред Административен съд, гр.Пловдив по реда на Административнопроцесуалния кодекс в 14-дневен срок от неговото съобщаване.**

**доц. СТЕФАН ШИЛЕВ:………………..**

*Директор на регионална инспекция по*

*околна среда и води /РИОСВ/ – Пловдив*